აილინ ალენი

მერი აილინ კონკვესტ-ალენი (22 დეკემბერი, 1888 — 4 სექტემბერი, 1950) — ამერიკელი მყვინთავი, რომელიც 1920 წლის ზაფხულის ოლიმპიურ თამაშებში იღებდა მონაწილეობას. დაიბადა პრინს-ედუარდის კუნძულზე, კანადაში.

1913 წელს ალენი ერთ-ერთი დამფუძნებელი წევრი გახდა ქალ მცურავთა კლუბისა, რომელიც ლოს-ანჯელესში, კალიფორნიაში, ბიმინის აბანოებთან მდებარეობდა, და რომლის შექმნაც იმ მკაცრი დრეს-კოდის პროტესტმა გამოიწვია, რომელსაც სხვა კლუბები მოითხოვდნენ. ალენი მოგვიანებით ამ კლუბის კაპიტანიც გახდა.

ალენი მუნჯ ფილმებშიც მონაწილეობდა. მან საკუთარი ყველაზე მნიშვნელოვანი როლი 1916 წლის Metro Pictures-ის ფილმში „მისტერ 44“ შეასრულა, როდესაც მისის ვესტფალი ითამაშა. პირველი მსოფლიო ომის დროს ის Keystone Studios-ის წარმომადგენელი იყო და სტუდიის სახელით „გამარჯვების ბონდებს“ ყიდდა. 

1920 წელს ოლიმპიურ თამაშებში 3-მეტრიანი ტრამპლინიდან ყვინთვის შეჯიბრში მეოთხე ადგილას გავიდა.

1928 წლის ზაფხულის ოლიმპიურ თამაშებზე ალენი აშშ-ის ქალ მძლეოსანთა გუნდის ტრენერად მუშაობდა. 1932 წლის ზაფხულის ოლიმპიურ თამაშებზე ხელმძღვანელობდა აშშ-ის ქალ მოცურავეთა გუნდს.
ფილმოგრაფია
„მისტერ 44“ (1916) — მისის ვესტფალის როლში;
„ლუკი და ქალთევზები“ (1916);
„ლუკის სწრაფი კლუბური ცხოვრება“ (1916);
„ორმხრივი ყოველკვირეული, No. 37“ (1915) — როგორც საკუთარი თავი;
„სანაპიროზე დასახლებული“ (1915) — როგორც გოგონა ნავმისადგომზე (ეპიზოდური);
„ის მწარე სიტკბოებანი“ (1915) — როგორც პლაჟზე მჯდარი გოგონა პიკნიკზე (ეპიზოდური);
„მან ცოლი მოიყვანა“ (1915) — სოფიას როლში;
„მათი ქმრები“ (1913) — როგორც საკუთარი თავი;
რესურსები ინტერნეტში
Aileen Allen's obituary
სქოლიო

კატეგორია:დაბადებული 1888
კატეგორია:დაბადებული 22 დეკემბერი
კატეგორია:გარდაცვლილი 1950
კატეგორია:გარდაცვლილი 4 სექტემბერი
კატეგორია:ამერიკელი ქალი მყვინთავები
კატეგორია:ამერიკელი ქალი კინომსახიობები
კატეგორია:ამერიკელი მუნჯი კინოს ქალი მსახიობები
კატეგორია:XX საუკუნის ამერიკელი ქალი მსახიობები
კატეგორია:XX საუკუნის ამერიკელი ქალი სპორტსმენები